Jan Torgersen

Jan Torgersen (født 6. august 1984 i Wien) er en østerriksk maskiningeniør og forsker. Han er professor i materialvitenskap ved Technische Universität München (TU München) og gjesteforeleser og -forsker ved Nanoscale Prototyping Laboratory ved Stanford University.

Han er også leder (Principal Investigator) for the Micro- and Nanoscale Design Laboratory ved NTNU.

I 2020 ble han og de andre forskerne ved laboratoriet tildelt det prestisjefylte stipendet ERC Starting Grant på 1.5 millioner euro til forskningsprosjektet ELECTRODE. Prosjektet har som mål å øke effekten i brenselceller. «Dette vil gi oss mindre apparater med mer effekt og bedre energikonverteringseffektivitet»


Utdannelse og karriere 
Torgersen studerte mekanisk og industriell teknologi ved Technische Universität Wien (TU Wien). Der fullførte han sin mastergrad i 2010 og ph.d. i 2013.

Etter fullført doktorgrad arbeidet han i 2014 som postdoktor ved the Nanoscale Prototyping Laboratory, Stanford University. Fra 2016 er han gjesteprofessor samme sted.

Han ble ansatt som førsteamanuensis ved Institutt for maskinteknikk og produksjon ved NTNU i 2016. Senere ble han professor ved samme institutt, en stilling han hadde til 1. juli 2022. Fra 1. august 2022 er han professor i materialvitenskap ved TU München.

I sin forskning arbeider han med å finne en mer effektiv form for energilagring og dermed mer bruk av fornybar energi. Ved Micro- and Nanoscale Design-laboratoriet forsøker de å løse problemer knyttet til begrensninger i massetransport i brenselceller.

En annen hovedinteresse gjelder biomedisinske materialer, og et av hans hovedfelt er 3D-printing basert på fotopolymerer. Han har utviklet en skriver som kan produsere objekter helt ned til i nanostørrelse. Dette er velegnet for mange applikasjoner innen fotonikk, overflatemodifikasjoner og biomedisinsk teknikk. Da den ble utviklet (rundt 2012) var denne skriveren den raskeste i sitt slag og brakte teknologien nærmere industrielle applikasjoner. For å utvikle denne teknologien videre, samarbeider han blant annet med eksperter på elektrokjemi ved Institutt for energi- og prosessteknikk ved NTNU.

Publikasjoner (utvalg) 

 Publikasjoner av Torgersen i Google Scholar, med h-indeks og antall siteringer
 Publikasjoner av Torgersen i Scopus, med h-indeks og antall siteringer

Priser og stipender (utvalg) 

 2010: Kvalifikasjonsbasert stipend (Merit-based scholarship) fra Technische Universität Wien (TU Wien).
 2013: Peter-Emil Varga Preis for avhandling innenfor materialteknologi (fra Fakultät für Maschinenwesen und Betriebswissenschaften, TU Wien)
 2014: Schrödinger Research Fellowship (fra det østerrikske forskningsfondet Fonds zur Förderung der wissenschaftlichen Forschung, FWF) 
 2019–2023: Utvalgt som deltager i Stjerneprogrammet, for «NTNU-forskere som har utmerket seg internasjonalt innenfor sine fagfelt».
 2020: ERC Starting Grant til prosjektet ELECTRODE.

Referanser

Eksterne lenker 
 
 

Østerrikske forskere
Professorer ved NTNU
ERC-stipend